डॉक सारांशित करण्यासाठी: बोलणं संपायच्या आत मनीरा बेगम यांचे डोळे भरून येतात. हिजाबच्या कोपऱ्यानं त्या डोळे पुसतात आणि स्वतःला सावरतात. 

दिल्लीच्या कालिंदी कुंजमध्ये रोहिंग्यांसाठी असलेल्या शरणार्थी शिबिरात त्या राहतात. मनीरा यांच्या पतीचं 15 दिवसांपूर्वीच निधन झालं. 

दुःखातून सावरलेल्या नसतानाच त्यांना म्यानमारला परत पाठवलं जाईल अशी भीती वाटत आहे. 

सुप्रीम कोर्टानं चार ऑक्टोबर रोजी रोहिंग्या प्रकरणात हस्तक्षेप करणार नाहीत अशी भूमिका घेतली. त्यानंतर केंद्र सरकारनं सात रोहिंग्या मुस्लिमांना परत पाठवलं. 

या सात लोकांना 2012मध्ये बेकायदेशीररीत्या भारतीय हद्दीत घुसण्याच्या आरोपात विदेशी नागरिक कायद्याअंतर्गत अटक करण्यात आली होती. 

गेल्या सहा वर्षांपासून या लोकांना आसामच्या सिलचर सेंट्रल जेलमध्ये ठेवण्यात आलं होतं. या घटनेनंतर भारतात राहणाऱ्या अंदाजे 40,000 रोहिंग्या शरणार्थींना परत म्यानमारला परत पाठवलं जाण्याची भीती वाटत आहे. दिल्लीच्या वेगवेगळ्या कॉलन्यांमध्ये रोहिंग्या मुसलमान राहत आहेत. 

त्यांची ही भीती आता वाढू लागली आहे. त्यांना पोलिसांकडून फॉर्म दिला जात आहे. रोहिंग्यांचा असा आरोप आहे की त्यांना हा फॉर्म भरण्यासाठी त्यांच्यावर दडपण टाकलं जात आहे. 

त्यांना वाटतं की त्यांची माहिती गोळा करून सरकार त्यांना पुन्हा म्यानमारला पाठवण्याच्या तयारीत आहे. 

हा फॉर्म बर्मी आणि इंग्रजी भाषेत आहे. बर्मी भाषेमुळे त्यांच्यात आणखी भीतीचं वातावरण वाटत आहे. त्यांना वाटतं हा फॉर्म दूतावासात पाठवला जाणार आहे. 

जामिया नगर पोलीस स्टेशनचे पोलीस अधिकारी संजीव कुमार यांनी या फॉर्मबाबत बोलण्यास नकार दिला आहे. पण एका सहाय्यक पोलीस निरीक्षकांनी फोनवर सांगितलं की आम्हाला फॉर्मबद्दल वरून आदेश आला आहे.

दिल्लीच्या कालिंदी कुंज भागात 235 रोहिंग्या शरणार्थी राहतात आणि श्रम विहारमध्ये 359 लोक राहतात. या लोकांना जो फॉर्म दिला आहे त्यात त्यांची वैयक्तिक माहिती आणि म्यानमारबद्दलची माहिती मागवण्यात आली आहे. 

म्हणजेच ते म्यानमारमध्ये कुठे राहतात, घरी कोण-कोण असतं, फॉर्म भरणाऱ्याचा व्यवसाय काय इत्यादी गोष्टी. 

फॉर्म भरला नाही तरी जावं लागेल 

चार मुलांची आई असलेल्या मनीरा त्यांच्या एका मुलाकडे बोट दाखवून सांगतात की "त्या देशात जाऊन आम्ही आमच्या आयुष्याची घडी पुन्हा बसवू शकत नाही. तिथं राहू शकत नाही की कमावून खाऊ शकत नाहीत. 15 दिवसांपूर्वी माझे पती वारले. तिथं...\nडॉक सारख्याच भाषेत सारांश:
"आता जर आम्ही तिथं गेलो तर आमच्यावर बलात्कार होईल. आम्हालाही जिवंत जाळलं जाईल. आमच्या मुलांना कापून टाकतील. माझ्या सासरी 10-15 लोक होते. सर्वांना ठार केलं. कुणीही वाचलं नाही. आम्हाला पुन्हा तिथं पाठवलं जात आहे. मुसलमान झालो म्हणून काय झालं आम्ही पण माणसचं आहोत."